Bakonycsernye Község Önkormányzat Képviselő-testületének

20/2015. (XI.26.) önkormányzati rendelete

a helyi adókról

Bakonycsernye Község Önkormányzat Képviselő-testülete a helyi adókról szóló 1990. évi C. törvény 1.§ (1) bekezdésében kapott felhatalmazás alapján, Magyarország Alaptörvényének 32. cikk (1) bekezdés h) pontjában meghatározott feladatkörében eljárva, a következőket rendeli el:

1. Általános rendelkezések

1.§. Bakonycsernye Község Önkormányzat Képviselő-testülete Bakonycsernye illetékességi területén a helyi adókról szóló 1990. évi C. törvényben (továbbiakban: Htv.) felsorolt helyi adók közül határozatlan időre

a)[[1]](#footnote-2) magánszemély kommunális adóját és

b) helyi iparűzési adót

vezet be.

2.§[[2]](#footnote-3) Az önkormányzat a bevezetett adók bevallására, bejelentésére külön formanyomtatványt nem határoz meg, azokat az önkormányzati adóhatóságok által rendszeresíthető bevallási, bejelentési nyomtatványok tartalmáról szóló 35/2008.(XII.31.) PM rendelet (továbbiakban: PM rendelet) szerinti, az adónemre vonatkozó bevallási nyomtatványon teljesítendők.

1. Magánszemély kommunális adója

3.§ Kommunális adókötelezettség terheli a Htv. 12.§-ában, valamint a Htv. 18.§-ában meghatározott magánszemélyt, továbbá azt a magánszemélyt is, aki az önkormányzat illetékességi területén nem magánszemély tulajdonában álló lakás bérleti jogával rendelkezik.

4.§[[3]](#footnote-4) (1) Az adó mértéke a Htv. 11. §-ában és a Htv. 17.§-ában meghatározott adótárgyanként, vagy lakásbérleti jogonként 9.000 Ft.

(2) Kérelemre kedvezményben részesül a 70. életévének betöltését követő évtől a lakóhelyéül szolgáló ingatlana vonatkozásában az az egyedülálló személy, akinek a havi jövedelme a 60.000 Ft-ot nem haladja meg.

3. Helyi iparűzési adó

5.§ Adóköteles az önkormányzat illetékességi területén állandó vagy ideiglenes jelleggel végzett vállalkozási tevékenység (a továbbiakban: iparűzési tevékenység).

6.§ (1) Az állandó jelleggel végzett iparűzési tevékenység esetén az adó évi mértéke az adóalap 2%-a.

(2) Ideiglenes jelleggel végzett iparűzési tevékenység esetén az adó mértéke naptári naponként 2.000 Ft.

4. Záró rendelkezések

7.§ (1) Ez a rendelet 2016. január 1-jén lép hatályba.

(2) Hatályát veszti a helyi iparűzési adóról szóló 9/2004. (IV.15.) önkormányzati rendelet.

(3) Hatályát veszti a magánszemélyek kommunális adójáról szóló 10/2004. (IV.15.) önkormányzati rendelet.

(4) Hatályát veszti a magánszemélyek kommunális adójáról szóló 10/2004. (IV.15.) önkormányzati rendelet módosításáról szóló 29/2004. (IX.23.) önkormányzati rendelet.

(5) Hatályát veszti a magánszemélyek kommunális adójáról szóló 10/2004. (IV.15.) önkormányzati rendelet módosításáról szóló 26/2007.(XII.21.) önkormányzati rendelet.

Turi Balázs Fidrich Tamásné

polgármester jegyző

Kihirdetési záradék:

Ezen rendelet 2015. november 26-án kihirdetésre került: Fidrich Tamásné

jegyző

Egységes szerkezetbe foglalva: 2016. május 26. Fidrich Tamásné

jegyző

1. Módosította a 13/2016.(V.26.) önkormányzati rendelet. Hatályos 2016. június 1-től. [↑](#footnote-ref-2)
2. Módosította a 13/2016.(V.26.) önkormányzati rendelet. Hatályos 2016. június 1-től. [↑](#footnote-ref-3)
3. Módosította a 13/2016.(V.26.) önkormányzati rendelet. Hatályos 2016. június 1-től. [↑](#footnote-ref-4)